“El Grinch” obri la programació de Burjajove 2017
2025-07-24

L’any nou comença i, quina millor manera de fer-ho, que gaudint de les activitats gratuïtes que des de la Regidoria de Joventut, dirigida per Estefanía Ballesteros, de la mà de l’Agència Jove, s’han programat dins de Burjajove 2017.

El primer dels espectacles gratuïts que obriran la programació de Burjajove serà, en el Saló d’Actes de la Casa de Cultura, “El Grinch”, que arribarà de la mà de Vera Teatre el dilluns 2 de gener a les 18 hores. Un divertit espectacle per a públic familiar en el qual coneixeran a aquest considerat símbol del Nadal que es presenta com l’antítesi a aquesta època consumista.

El Grinch viu en la solitud, el seu pitjor malson són les nadales doncs li crispen i li alteren i, per aquest motiu, ha decidit venjar-se robant tots els regals de Santa Claus. Gràcies als xiquets i al públic el Grinch tornarà a somriure, a confiar en els altres, a ser solidari i per descomptat a celebrar el Nadal.

Aquest genial personatge passarà el testimoni als jocs recreatius que arribaran a la Plaça de la Casa de Cultura un dia més tard, el dimarts 3 de gener, amb futbolí, ping-pong, billar o diana electrònica i la xocolatada per a tots els participants en les activitats.